Here is a page extracted from Wikipedia that may contain CSS, HTML, and a lot of unformatted text.

Title: Almanzor
Content: Muḥammad ibn 'Abd-Allah ibn Abū ʿĀmir (en arabe, أبو عامر محمد بن عبد), clamato Al-Manṣūr (المنصور), o Victorioso, mas conoixito como Almanzor, estió un politico y militar andalusí en o Califato de Cordoba, valido d'Hisham II. Almanzor yera naixito en lugar desconoixito arredol de 938 y morió en Medinaceli (hue provincia de Soria) o 11 d'agosto de 1002 por as suyas feridas en a batalla de Calatañazor (seguntes a leyenda, encara que en realidat morió de malautía).

Almanzor estió un destacado militar y politico a o servicio d'o Califato de Cordoba, y as suyas campanyas militars contra os reinos cristianos premetieron a consolidación d'o poder islamico en a peninsula iberica, encara que dimpués d'a suya muerte a suya obra militar y politica se perdió en as luitas entre os suyos succesors y os succesors d'Hisham II. Entre as suyas campanyas militars, destacan a campanya que fació en 999 contra o Reino de Pamplona y a campanya de 985 contra o condau de Barcelona, con a destrucción d'as ciudaz de Barcelona y Manresa, encara que tamién fació campanyas contra Zamora (981), Coimbra (987), Safagún (988), Santiago de Compostela (997) u o San Millán de la Cogolla (1002).

Estió lo pai d'Abderramán Sanchuelo y d'Abd al-Malik al-Muzaffar.

Primeras anyadas 
No se conoix ni o lugar ni a calendata de naixencia d'Almanzor, encara que se sabe que naixió en una familia d'orichen yemenín arredol de 938.

Militars d'Al-Andalus
Politicos d'Al-Andalus
938 (naixencias)
1002 (muertes)